कस्बे के सायला सड़क मार्ग पर स्थित ढाबे से रात्रि आठ बजे के करीब चालक ट्रैलर को मोड़कर ले जाने लगा। इस दौरान सड़क किनारे स्थित 33 केवी की हैवी लाइन के लोहे के पोल को साइड से टक्कर मार दी। जिससे पोल ट्रैलर के ऊपर आ गिरा। यह तो गनीमत रही की उस दौरान विद्युत सप्लाई बंद थी, वरना जन-धन की क्षति होने मे कोई देर नहीं लगती। उल्लेखनीय है कि बागोड़ा से तिलोड़ा जा रही इस हाईवोल्टेज लाइन के पिलर गत वर्ष बारिश व अतिवृष्टि में जमीन से खोखले हो चुके हैं, लेकिन डिस्कॉम अधिकारियों व कर्मचारियों की बेपरवाह रवैये के चलते इनकी सुध नहीं ली जा रही है और ना ही लाइनों के नीचे या उसके दायरे में व्यावसायिक गतिविधियों को रोकने के कारगर कदम उठाए जा रहे हैं। ऐसे में हर वक्त हादसे की आशंका बनी रहती है।